CELEX: 32014D0334
Language: hu
Date: 2014-05-19 00:00:00
Title: 2014/334/EU: A Tanács határozata ( 2014. május 19. ) az Európai Unió és a São Tomé és Príncipe Demokratikus Köztársaság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyvnek az Európai Unió nevében történő aláírásáról és ideiglenes alkalmazásáról

7.6.2014   
            
            
               HU
            
            
               Az Európai Unió Hivatalos Lapja
            
            
               L 168/1
            
         A TANÁCS HATÁROZATA
   (2014. május 19.)
   az Európai Unió és a São Tomé és Príncipe Demokratikus Köztársaság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyvnek az Európai Unió nevében történő aláírásáról és ideiglenes alkalmazásáról
   
      (2014/334/EU)
   
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikkére, összefüggésben 218. cikke (5) bekezdésével,
   tekintettel az Európai Bizottság javaslatára,
   mivel:
   
               (1)
            
            
               2007. július 23-án a Tanács a 894/2007/EK rendelet (1) elfogadásával jóváhagyta a São Tomé és Príncipe Demokratikus Köztársaság és az Európai Közösség közötti halászati partnerségi megállapodást (a továbbiakban: partnerségi megállapodás) et.
            
         
               (2)
            
            
               A partnerségi megállapodással előírt halászati lehetőségek és pénzügyi ellentételezés megállapításáról szóló legutolsó jegyzőkönyv (2)2014. május 12-én hatályát vesztette.
            
         
               (3)
            
            
               Az Unió tárgyalásokat folytatott a São Tomé és Príncipe Demokratikus Köztársasággal egy új, négyéves időszakra szóló jegyzőkönyvről, amely a halászat tekintetében a São Tomé és Príncipe felségterületéhez vagy joghatósága alá tartozó vizeken halászati lehetőségeket biztosít az Unió hajóinak. A tárgyalások eredményeképpen az új jegyzőkönyvet 2013. december 19-én parafálták.
            
         
               (4)
            
            
               Az uniós hajók halászati tevékenysége folytonosságának biztosítása érdekében az új jegyzőkönyvet a megkötéséhez szükséges eljárások befejezéséig ideiglenesen alkalmazni kell. Az ideiglenes alkalmazás a jegyzőkönyv aláírásának napján veszi kezdetét, de semmi esetre sem kezdődhet a legutolsó jegyzőkönyv lejárta előtt.
            
         
               (5)
            
            
               Az új jegyzőkönyvet alá kell írni,
            
         ELFOGADTA EZT A HATÁROZATOT:
   1. cikk
   Az Európai Unió és a São Tomé és Príncipe Demokratikus Köztársaság közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyvnek (a továbbiakban: jegyzőkönyv) az Unió nevében történő aláírására a Tanács felhatalmazást ad, feltételezve a megállapodás megkötését.
   A jegyzőkönyv szövegét csatolták e határozathoz.
   2. cikk
   A Tanács elnöke flehatalmazást kap, hogy kijelölje a jegyzőkönyvnek az Unió nevében történő aláírására jogosult személyeket.
   3. cikk
   A jegyzőkönyvet annak 14. cikkével összhangban az aláírásának (3) napjától, de legkorábban 2014. május 13-tól a megkötéséhez szükséges eljárások befejezéséig ideiglenesen alkalmazni kell.
   4. cikk
   Ez a határozat az elfogadása napján lép hatályba.
   
      Kelt Brüsszelben, 2014. május 19-én.
      
         
            a Tanács részéről
         
         
            az elnök
         
         A. TSAFTARIS
      
   
   
      (1)  A Tanács 894/2007/EK rendelete (2007. július 23.) a São Tomé és Príncipe Demokratikus Köztársaság és az Európai Közösség közötti halászati partnerségi megállapodás megkötéséről (HL L 205., 2007.8.7., 35. o.).
   
      (2)  Jegyzőkönyv az Európai Unió és a São Tomé és Príncipe Demokratikus Köztársaság közötti halászati partnerségi megállapodással előírt halászati lehetőségek és pénzügyi ellentételezés megállapításáról (HL L 136., 2011.5.24., 5. o.)
   
      (3)  A Tanács Főtitkársága gondoskodik a jegyzőkönyv aláírása napjának az Európai Unió Hivatalos Lapjában való közzétételéről.